cyanic-selkie/wikianc huggingface dataset:
Darragh (lettyr)
Ymmyd
Ayns abbyrlhittyn rere'n abbyrlhit Romanagh, ta darragh çheet er, son y chooid smoo. Ny yei shen, ayns Vietnaamish, t'eh çheet er 'sy twoaie as  'sy jiass, as ayns Fijish, t'eh çheet er. Ta shiartase dy hengaghyn cosoylaghey bleaystee ennalit as neuennalit, as adsyn jannoo ymmyd jeh darragh myr y çheean neuennalit. T'adsyn goaill stiagh Gaelg Albinagh, Eeslynnish, Navajoish as Sheenish Mandarin screeut ayns Pinyin.
Coadyn co-earrooder
Ayns Unicode, ta C mooar ec U+0044 as c beg ec U+0064.
Ayns ASCII, ta C mooar ec 68 as c beg ec 100. Ayns earrooyn jeesoil, shen 01000100 as 01100100.
Ayns EBCDIC, ta C mooar ec 196 as c beg ec 132.
Ayns HTML as XML, ta C mooar ec "<tt>&#68;</tt>" as a beg ec "<tt>&#100;</tt>".
Billey shillish figgagh
She billey 'sy ghenus Prunus eh billey shillish figgagh (Prunus padus). T'eh dooghyssagh da'n Oarpey hwoaie as yn Aishey hwoaie. T'eh gaase eer çheu hwoaie Chryss yn Arctagh.
Jalloo-oaylleeaght
She billey ny crouw yn-lhoamey t'ayn. T'eh gaase 8-16m er yrjid. Ta roost garroo lheeah oc. Ta duillagyn maylartey un-duillagagh eelipsagh feeacklagh. Ta blaaghyn baney oc ayns crouw-vlaaghey. She berrish doo eh y mess oc. T'eh geyre as castagh, agh t'eh yn-ee.
Navya Singh
She ben-aghteyr, craishteyder, as daunseyr Injinagh ee Navya Singh (ruggit er 23 Nollick 1989).
Seihll leah
Va Navya Singh ruggit lesh lught thie Sikhagh cumaadagh ayns Lakshmipur, balley beg ayns Slyst Katihar, Bihar. Hoshee ee goll trooid jymmoose olk tra v'ee aeg as hoshee ee cur ee hene myr jeigeyr bwoirrin. Darree ee dys Mumbai ayns 2011, as cheaghil ee e ennym dys Navya. Lurg lhing ghiare cummal marish dooinney mooinjeragh nagh row cohassooagh rish e enney keintyssagh, darree ee çheusthie jeh Mumbai as hoshee ee gobbraghey myr daunseyr. Tra reih ee goll trooid laue-lheeys aa-livreys keintys, haink e moir dys Mumbai son ish y chohassooaghey trooid yn obbraid.
Cloie as daunse
Roish my daink urree dy ve ny craishteyder, ren ee obbraghey myr daunseyr ayns scannaneyn as straihyn çhellveeish. Ayns 2017, ren ee cloie er y çhellveeish 'sy straih chimmeeys Savdhaan India er y vollagh Life OK, as 'sy feeshan kiaullee "Shiver" liorish Monica Dogra.
Ren ee daunsey 'sy scannane Pledge To Protect ayns 2021.
T'ee er ny chremmey çhynskyl scannaneaght yn Injey er yn oyr dy vel aghteyryn kis-cheintyssagh reiht son paartyn tessen-cheintyssagh, nagh vel deiney tessen-cheintyssagh reiht son paartyn bwoirrin ny firryn, as dy vel tessen-cheintyssee er nyn daishbyney ayns scannaneyn Bollywood myr "...nheeghyn faghid, ny mian gyn graih."
Craishtey
Va'n chied tuarystal eck myr craishteyder ec Shiaghtin Fassan Lakme ayns 2016, raad she ish va'n ynrican ben tessen-cheintyssagh v'ayn. T'ee er ny chraishtey eaddeeyn va kiaddit ec Wendell Rodricks as Archana Kochhar.
Ayns 2018, ambasseyder cowree v'ee son Miss Transqueen India, tostyl aalid son mraane tessen-cheintyssagh.
Aer Árann
She aer-lhuingys ardjynagh ee Aer Árann ny Aer Arann as ee bunnit ayns Divlyn, Nerin. T'ee stiurey shirveish skedjalit er 40 bollee er lheh eddyr Nerin, y Rank, as y Reeriaght Unnaneysit. Ta'n ard-vun-ynnyd eck ayns Purt Aeragh Ghivlyn, lesh creeaghyn ec Purt Aeragh Chorkee, Purt Aeragh ny Galliu, as Purt Aeragh Phurt Largey.
One Hundred and One Dalmatians
She scannane aittys contoyrtys bioghit Americaanagh voish y vlein 1961 eh One Hundred and One Dalmatians. V'eh gientit liorish Walt Disney Productions as t'eh bunnit er y noaskeeal voish y vlein 1956, The Hundred and One Dalmatians liorish Dodie Smith. Y 17oo ard-scannane bioghit Disney, v'eh stiurit ec Hamilton Luske, Clyde Geronimi as Wolfgang Reitherman as screeuit ec Bill Peet, as t'eh goaill stiagh gooyn Rod Taylor, Cate Bauer, Betty Lou Gerson, Ben Wright, Lisa Davis, as Martha Wentworth. Ta skeeal y scannane eiyrt er seiy quallianyn Dalmaashagh va goit ec Cruella de Vil ("deVille") vooidjeenagh ta geearree cooatyn y yannoo ass nyn sheh. Ta nyn baarantyn, Pongo as Perdita, goll magh nyn guallianyn y hauail voish Cruella as, er y vollagh, t'ad sauail 84 quallianyn elley va kionnit ayns shappyn bigginyn. Cur rish nyn quallianyn hene, ta shen goaill stiagh 101 voddey Dalmaashagh.
Sourey
right|thumb|Magher car y tourey 'sy Velg. She yn sourey yn imbagh s'çhoe mastey ny kiare imbaghyn sonderagh, eddyr yn arragh as yn ouyr. Ta ny laaghyn s'liurey as ny h-oieghyn s'girrey ec shass greiney yn touree, as lhiurid ny laaghyn giarraghey lurg y çhass greiney. Rere yn eaillere Gaelgagh, ta'n sourey toshiaghey ec toshiaght Voaldyn as roie gys laa jerrinagh Yerrey Souree. Ayns tradishoonyn elley as rere yn emshyraght, ta dateyn toshee elley ec y tourey. Tra ta'n sourey ayn 'sy Lieh-chruinney Hwoaie ta'n geurey ayn 'sy Lieh-chruinney Yiass, as e vaylart.
Bakhtiyar Artayev
She doarneyr amateyragh Kassaghstaanagh eh Bakhtiyar Garifollauly Artayev (Бақтияр Ғарифоллаұлы Артаев, Baqtiiar Ğarifollaūly Artaev; ruggit er 14 Mayrnt 1983). Chossyn eh boyn airhey er son y Chassaghstaan ec Cloiaghyn Olympagh y Touree, 2004. She cosneyder Aundyr Val Barker myr doarneyr ard-yindyssagh v'eh ec ny Cloiaghyn Olympagh 'sy vlein cheddin. Er lheh yn rah v'echey, va fer jeh ny h-ynnydyn spoyrt ayns Taraz aa-enmyssit ass. Ayns 2012 v'eh pointit myr eaghtyrane Chlub Spoyrtyn Eaghtyraneagh Astana.
KELT-9b
She planaid neughrianagh eh KELT-9b. She Jupiter feer-heh t'eh as t'eh cruinlaghey yn rollage KELT-9, rollage horçh B/horçh A leah, ta soit mysh 670 sollys-vleeantyn voish y Chruinney. V'eh cronnit liorish y Kilodegree Extremely Little Telescope (KELT), as va feddynys y phlanaid fogrit magh ayns 2016. Ec jerrey yn vlein 2022, t'eh coontit myr y planaid neughrianagh s'çhoe.
Rheynn Slaynt as Shickyrys y Theay (Mannin)
Ta Rheynn Slaynt as Shickyrys y Theay ny RSST kiarail currym slaynt (thieyn lheihys, fir lhee, feeackleyrys, as shirveish charr-lheihys), shirveishyn y theay (slaynt aignagh, obbreeyn sheshoil, as currym da fir baghee), as shickyrys y theay (penshynyn y steat, eeck paitçhyn, eeck çhingys, as eeck jee-chosnee).
Ta'n RSST ny failleyder smoo ayns Mannin lesh ny smoo na 3,000 obbreeyn.
She Eddie Teare OKF y Shirveishagh Slaynt as Shickyrys y Theay roie.
T'ad ny h-olteynyn politickagh jeh'n rheynn na:
Shennaghys
Va'n rheynn currit er bun liorish covestey y Voayrd ry hoi Shirveishyn Slaynt as y Voayrd ry hoi Shickyrys y Theay ayns 1986. Veih 2 Mean Souree 2003 she David Killip yn Ard-Oaseir Reiragh.
Aavioghey çhengey
Ta aavioghey çhengey ny çhyndaa arraghey çhengey çheet er yn eab liorish deiney as reagheydyssyn as parteeas oc ayns goll er ash tuittym d'ymmyd çhengey. Ta ny fir as reagheydyssyn shen goaill stiagh deiney er lheh, possanyn cultooragh as boodeeys, reiltyssyn, lughtyn-reill politickagh, a.r.e. My vel ymmyd ny çhengey tuittym dy geyre, foddee dy vel y çhengey ayns gaue, neuvioyr, ny varroo. 'Sy chooishyn shen, she dean yn aavioghee ayn na ymmyd ny çhengey loayrit dy gheddyn reesht. Ga dy vel deanyn aavioghee hengey anchasley rere boodeeys as stayd, she dean dy ram boodeeyssyn çhengey ta marroo ny dy chur er ash myr çhengey loayrit laaoil. Ta obbraghey aavioghee hengey ny obbraghey contraartagh dy vaase çhengey.
Coonseil ny Corn
She eaghtyrys unnidagh jeh'n Reeriaght Unnaneysit 'sy Chorn ee Coonseil ny Corn (Baarle: Cornwall Council, Cornish: Konsel Kernow). Ta tradishoon ec y choonseil dy ve jeant seose jeh politickeyryn neuchroghagh, as ee fo stiurey ec neuchroghee ayns ny 1970yn as ny 1980yn.
Amy Adams
She aghteyr Americaanagh ee Amy Lou Adams (ruggit er 20 Luanistyn, 1974). Ta enney mie urree son e paartyn drameydagh as aitt as t'ee er ve recortyssit tree keayrt mastey ny ben-aghteyryn keirdey smoo eeckit. T'ee er cosney ymmodee d'aundyryn as enmyssaghtyn, goaill stiagh daa aundyr Golden Globe ayns bishaghey rish enmyssaghtyn son shey aundyryn Academy as shiaght aundyryn BAFTA.
Mastey ny scannaneyn mooarey eck, t'ad goaill stiagh Drop Dead Gorgeous (1999), Catch Me If You Can (2002), Junebug (2005), The Master, as Arrival (2016).
Hugh de Lacy, Çhiarn ny Mee
By hiarn er Coontae ny Mee eh Hugh de Lacy, Çhiarn ny Mee (m. 1138 - 25 Jerrey Souree 1186). Rug eh ayns Ewyas Lacy ayns Gloucestershire, Sostyn mygeayrt ny bleeaney 1138. Va thallooyn Reeriaght ny Mee bronnit er liorish y Ree Inry II Hostyn 'sy vlein 1172. V'eh marrooit 'sy vlein 1186 ayns Darú, yn Tullagh Vooar. Ec y toshiaght v'eh oanluckit ayns Mannishter Gharú, agh 'sy vlein 1195 v'eh jee-oanluckit as va'n corp echey oanluckit ayns Mannishter Veigthigh as va'n kione echey shiaullit gys Mannishter Noo Thomase, Divlyn. Va'n slane corp oanluckit ayns 1205 ayns Mannishter Noo Thomase.
Sandavágur
Ta Sandavágur ny valley beg ayns Ellanyn ny Geyrragh ta soit er yn ellan Vágar.
Trongisvágur
Ta Trongisvágur ny valley beg ayns Ellanyn ny Geyrragh. T'eh soit er coose hiar yn ellan Suðuroy ec bun y cheyllys sailley Trongisvágurfjørður. T'eh as y balley beg Tvøroyri er nyn aase ry-cheiley myr un voayl. Ayns Trongisvágur, ta ynnyd spoyrt, scoill, as scoill oikanagh ry-gheddyn 'sy valley.
Larysa Hryha
She cloieder badmyntyn Ookraanagh ee Larysa Valeriïvna Hryha (Лариса Валеріївна Грига Larysa Valeriivna Hryha; ruggit er 31 Boaldyn 1984), ny Larisa Griga keayrtyn. Chossyn ee boyn airhey ec Feniaghtyssyn Badmyntyn Sosharagh yn Oarpey, 2003, ayns cloiaghyn singylyn ny mraane. Ren ee cohirrey ec Cloiaghyn Olympagh y Touree, 2008, as reesht ayns Cloiaghyn Olympagh y Touree, 2012.
Coorse
Chloie ee ec yn IBF World Championships, 2005, ayns Anaheim as ren ee roshtyn y nah vout raad chaill ee noi Xie Xingfang ass y Çheen).
Myr cloieder ayns fwirran BC Amersfoort, ren Griga roshtyn kione-chloie Chappan yn Oarpey, 2007 ayns Amersfoort. Marish Lotte Bruil-Jonathans, Yao Jie, Dicky Palyama as Eric Pang, chaill ad y kione-chloie noi'n wirran NL Primorje.
N4 (raad ayns Nerin)
300px|left|thumb|Yn N4 eddyr Cionn Átha Gad as y Mwyllin Kiarr
N56 (raad ayns Nerin)
She bayr ashoonagh jeh'n nah cheim ayns Nerin ta roie veih Doon ny Ghoal dys Littyr Kennain. Ta'n bollagh er feie ny hoie ayns Coontae Ghoon ny Ghoal as t'ej jannoo coorse begnagh kiarkylagh mygeayrt y choontae. Hoshiaght, va'n chooid jeh'n N13 ta roie eddyr Littyr Kennain as Srath an Urláir coontit myr chooid jeh'n N56. Ta'n bayr roie trooid y Ghaeltaght.
Baljyn mooarey er y raad
Toshiaghey ayns Doon ny Ghoal 'sy jiass, as roie lesh y chlag, ta'n bayr roie trooid ny baljyn mooarey shoh:
Yn Affrick Hwoaie
Ta'n Affrick Hwoaie ny Twoaie ny h-Affrick çheet er y chooid my hwoaie jeh'n Affrick ta kianglt liorish y Tahara rish yn Affrick Fo-Haharagh. Rere y pholitickaght heer-oaylleeagh, ta ny h-Ashoonyn Unnaneysit cur hoght çheeraghyn as thallooyn stiagh 'syn Affrick Hwoaie: yn Algear, yn Egypt, y Leeb, y Varoc, y Toodaan, y Tooneesh, as y Sahara Heear. Ta'n Algear, y Varoc, y Tooneesh, y Leeb as y Varitaan coontit myr y Maghreb, as ta'n Egypt as y Toodaan coontit myr Glion ny Neel.
Çheer-oaylleeaght
Ta ny Sleityn Atlasagh, ta sheeyney magh harrish cooid vooar jeh'n Varoc, twoaie ny h-Algear as ny Tooneesh, nyn gooid jeh corys ny sleityn fillit ta roie harrish cooid vooar jeh'n Oarpey Yiass. T'ad goll er cleayney 'sy jiass as 'sy niar as cummey steip orroo roish çheet ry-cheilley oc rish faasagh y Tahara ta coodaghey 75% jeh eaghtyr yn ard. Ta drundin y Tahara ny lhie erskyn ard-chlaare henndeeagh ta jeant seose jeh creg chrystallagh as reih jeh ny shinney na kiare billioon bleeaney d'eash.
She glionteeyn fastee ayns ny Sleityn Atlasagh, Glion ny Neel as y deltey eck, as coose ny Meanvooir bun yn eirinys 'syn ard. Ta arraghys vir goaill stiagh grineyn, reise as cadee, as aamaidyn lheid as sedar as corc, goll er lhiasaghey. Ta bir veanvooiragh lheid as yn olive, y fig, y date as messyn kidragh goll er lhiasaghey chammah. She ard feer troaragh Glion ny Neel as ta'n chooid smoo jeh pobble ny h-Egypt as ny Soodaan cummal faggys da'n awin. Ayns buill elley s'mooar yn scansh ta currit er yn ushtaghey laue-jeant dy chooney lesh yn eirinys.
An Gearasdan
She balley ayns Gaeltaght ny h-Albey eh an Gearasdan (Fort William, Gaelg Albinagh son "yn Garrastan"). T'eh ny nah valley smoo ayns Gaeltaght ny h-Albey lurg Inbhir Nis. Ta'n balley ny hoie er çheu yiass y Ghlion Mooar er oirr An Linne Dhubh as Loch Iall. T'eh soit cosh Veinn Nivish, y slieau s'yrjey ayns ny h-Ellanyn Goaldagh, as cosh Ghlion Nivish.
She laare turryssagh scanshoil eh an Gearasdan, lesh Gleann Comhann beggan da'n jiass, Aonach Mhòr da'n twoaie as Gleann Fhionnainn da'n sheear.
Charlie Murphy (ben-aghteyr)
She ben-aghteyr Yernagh ee Charlotte Murphy (ruggit er 19 Averil 1988). Chloie ee Siobhán Delaney 'sy straih drama Love/Hate liorish RTÉ raad chossyn ee aundyr IFTA er son y Ven-aghteyr Çhellveeish Share ayns 2013 as y Ven-aghteyr Share ayns Paart Toshee ayns 2015. Chossyn ee daa aundyr IFTA elley ayns 2017, er son y Ven-aghteyr Share ayns Paart Co-hassooagh er son e paart myr Ann Gallagher 'sy straih drama Happy Valley liorish BBC One, as ayns 2018 er son y Ven-aghteyr Share ayns Paart Co-hassooagh er son e paart myr Jessie Eden 'sy straih drama chimmeeys henndeeagh Peaky Blinders.
Fun and Fancy Free
She scannane skeealyn çhaglit fansee kiaullee bioghit Americaanagh voish y vlein 1947 eh Fun and Fancy Free. V'eh gientit ec Walt Disney as skeayllit magh er 27 Mean Fouyir 1947 liorish RKO Radio Pictures. She eshyn y nuyoo ard-scannane bioghit Disney as y kiarroo scannane bundeilit ren y teyrlann car ny 1940yn son argid y hauail car y Nah Chaggey Dowanagh.
Cnoc an Línsigh
Ta Cnoc an Línsigh (Summerhill) ny valley beg ayns jiass Choontae yn Vee, Nerin. T'eh soit ec crossag ny raaidyn R156 as R158 10 km çheu hiar yiass veih Baile Átha Troim as 11 km çheu heear hwoaie veih Cill Choca, Coontae Cheeill Darey. Ta Teach an Daingin, thie çheerey lambaanys jeh Arthur Wesley, y 1d Duic Wellington, soit faggys da'n valley beg.
Fouyr (imbagh)
right|350px|thumb|Ta'n fouyr cur daah buigh er duillagyn biljyn yn-lhoamey, red ta shassoo myr fer jeh cowraghyn yn ouyir. Fer jeh ny kiare imbaghyn sonderagh eh yn fouyr. Ta'n fouyr shassoo eddyr y tourey as y gheurey. Ayns ny çheeraghyn Gaelgagh ta'n fouyr goll er rheynn magh ayns tree meeghyn - Luanistyn, Mean Fouyir as Jerrey Fouyir.
N15 (raad ayns Nerin)
Ta'n N15 ny phreeu-raad ashoonagh ayns Pobblaght Nerin. T'eh toshiaghey ayns Leffyr, Coontae Ghoon ny Ghoal ayns sheear hwoaie Nerin, as ta'n jerrey echey ayns Shliggagh, Coontae Shliggee. T'eh ny chooid jeh'n Vollagh Atlantagh treealit.
Echinodermata
She phylum dy veiyn marrey eh Echinodermata. Te'n ennym ass y Çhenn Ghreagish, ἐχινόδερμα (echinóderma), "crackan jialgagh". Shen ἐχῖνος (echínos), "arkan sonney; kione kiyt" as δέρμα (dérma), "crackan".
Ta co-chrooaght lieh-chrantessenagh oc, as shen queig-filley dy cadjin. Ta deill as cucowryn marrey nyn echinodermyn. T'ad cummal er feie ny marrey, voish y chryss eddyr-tidee dys y chryss harvaalagh.
Ta scansh bea-oaylleeagh as creg-oaylleeagh oc. Ta pooar aaghiennagh yindyssagh oc, do nod ad aa-aase stoo kirpey, organeyn, cass, ny eer aachroo ad hene dy slane jeh cass ynrican. Ta ushylee vesodermagh chraueagh Echinodermata cadjin dy liooar ayns clagh eayil, as ta fys ry-gheddyn assdaue er y çhymbyllaght chreg-oaylleeagh v'ayn.
Rang-oardraghey
Ta daa aarheynn mooar ayn: Eleutherosoa gleashagh, shen Asteroidea (crossagyn marrey), Ophiuroidea (crossagyn brishlag), Echinoidea (king kiyt) as Holothuroidea (cocowryn marrey); as Pelmatosoa soit, shen crinoidee, Blastosoa anvio, as Paracrinoidea anvio. Ta shiartanse dy chrinoidee gleashagh, gyn scansh da'n rang-oardraghey shen.
Hooar ad rang Eleutherosoa noa ayns 1986, as tree dooie echey: shen Concentricycloidea ("neaynin marrey"). Hug ad eh mastey Asteroidea fy-yerrey. Ta dooieyn elley ry-gheddyn 'sy recortys fossylagh nagh by ayns dy baghtal.
Pinocchio (scannane 1940)
She scannane fansee kiaullee bioghit Americaanagh voish y vlein 1940 eh Pinocchio. V'eh gientit ec Walt Disney Productions as bunnit er y noaskeeal paitçhyn Iddaalagh The Adventures of Pinocchio (1883) liorish Carlo Collodi. She eshyn va'n nah ard-scannane bioghit lesh Disney, as eh jeant lurg rah y chied scannane bioghit, Snow White and the Seven Dwarfs (1937).
Peter Pan (scannane 1953)
She scannane fansee contoyrtys bioghit Americaanagh voish y vlein 1953 eh Peter Pan. V'eh gientit liorish Walt Disney Productions as t'eh bunnit er y chloie voish y vlein 1904, Peter Pan, or The Boy Who Wouldn't Grow Up liorish J. M. Barrie. Er ny stiurey liorish Clyde Geronimi, Hamilton Luske as Wilfred Jackson, t'eh ny 14oo ard-scannane Disney. T'eh goaill stiagh gooyn Bobby Driscoll, Kathryn Beaumont, Hans Conried, Paul Collins, Heather Angel, as Bill Thompson. Ta'n scannane eiyrt er possan paitçhyn ta çheet quail Peter Pan as goll er jurnaa dys yn ellan Never Land son tannaghtyn aeg, raad ta Peter geearree shaghney Captain Hook.
Rheynn (bea-oaylleeaght)
Ayns 1993, ren ICN goaill rish phylum myr termeeaght noa corrym rish rheynn. Ta phylum goaill er hene ynnyd rheynn beggan er veggan.
Jesús Castillo (bluckaneyr Perooagh)
She bluckaneyr keirdey Perooagh eh Jesús Abdallah Castillo Molina (ruggit er 11 Mean Souree 2001), ta goll er enney chammah myr Jesús Castillo. T'eh cloie myr bwoalleyder lesh y chlub Perooagh Sporting Cristal as fwirran ashoonagh y Pheroo ec y traa t'ayn.
Stoo
Ta stoo lheeiney spoar ennagh, as ta mass echey.
Ta stoo ry-gheddyn myr stooaltane, myr fliughane, ny myr gas - shoh staydyn stoo.
Rhisiart Tal-e-bot
She far-ennym ta currit er immeeaghtagh politickagh jeh'n çheu chlee ass Abertridwr, Caerffili, Bretyn, eh Rhisiart Tal-e-bot (r. 18 Toshiaght Arree, 1975). She oltey jeh Partee Cummynagh y Vretyn Vooar as Partee ny Labreeyn Soshiallagh v'eh ayns ny bleeantyn leah. Tammylt ny yei ren eh çheughey rish politickaght ny scarreydee as ny meegra-ardjynee. Ta Tal-e-bot loayrt er feie'n Oarpey er son y scarreydaght liorish politickaght enney 'sy Reeriaght Unnaneysit, 'sy Spaainey, 'sy Rank, 'sy Velg, 'sy Çheer Injil, 'sy Phobblaght Çheck as ayns çheeraghyn elley.
Eiði
Ta Eiði ny valley beg ayns Ellanyn ny Geyrragh ta soit er yn ellan Eysturoy.
Carnivora
Ta'n oardagh Carnivora (ass Ladjyn carō (fraue carn-) "feill", + vorāre "ee") goaill stiagh harrish 260 dooie dy heeintee chrooagh. Gyn scansh da keeal ny focklyn, cha nel carnivoragh as eederyn foalley y red cheddin: cha nel dagh eeder foalley 'syn oardagh shoh. She oardagh feer eigysolagh t'ayn, eddyr Mustela nivalis (mysh 25g er trimmid as 11cm er lhiurid) as Mirounga leonina (wheesh as 5000kg as 6.9m er lhiurid). Ta carnivoree gee feill erskyn ooilley son y chooid smoo. Ta fir jeu (myr sampleyr, kiyt, skian-chassee as assagyn) nyn eederyn foalley eginagh, agh ta fir elley (myr sampleyr, raccoonyn as mucyn-awin) ooilley-eeagh. Ta'n maghouin Sheenagh ny lus-eeder son y chooid smoo, agh t'eh gee yeeastyn, oohyn as shey-chassee ny keayrtyn.
Rang-oardraghey
thumb|[[Mustela nivalis, y carnivoragh sloo]] thumb|[[Mirounga leonina, y carnivoragh smoo]]
Plumbis
Dooieyn
Ta'n fo-ghenus rheynnit ayns tree rheynnagyn:
Eboin
She queiggoo lettyr abbyrlhit ny Gaelgey eh eboin (E, e), rere'n abbyrlhit Romanagh, as myr shen, queiggoo lettyr ny abbyrlhittyn elley haink ass.
Shennaghys
Haink eboin jeh'n lettyr Greagagh epsilon. Ta lettyr casley rish ry-akin 'syn abbyrlhit Feaneeckagh, as t'ad credjal dy daink eh jeh screeuyn caslys ayns Jalloo-ocklyn Egyptagh ny'n abbyrlhit Proto-Sinaitagh. Ta'n cummey cheddin ec lettyryn yn abbyrlhit Kyrillagh as yn abbyrlhit Coptagh as y sheean cheddin oc.
'Sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Coadyn co-earrooder
Ayns Unicode, ta E mooar ec U+0045 as e beg ec U+0065.
Ayns ASCII, ta E mooar ec 69 as e beg ec 101. Ayns earrooyn jeesoil, shen 01000101 as 01100101.
Ayns EBCDIC, ta E mooar ec 197 as e beg ec 133.
Ayns HTML as XML, ta E mooar ec "<tt>&#69;</tt>" as e beg ec "<tt>&#101;</tt>".
The Sword in the Stone (scannane 1963)
She scannane aittys fansee kiaullee bioghit Americaanagh voish y vlein 1963 eh The Sword in the Stone. Va'n scannane gientit ec Walt Disney as skeayllit magh ec Buena Vista Distribution. Y 18oo ard-scannane bioghit Disney, t'eh bunnit er y noaskeeal fo'n ennym cheddin liorish T. H. White, hie magh er ny hoilshaghey da'n chied cheayrt ayns 1938 as er ny aa-reaghey as aa-hoialshaghey reesht ayns 1958 myr y chied lioar jeh'n chiareskeealag Arthooragh lesh White, The Once and Future King. Er ny stiurey ec Wolfgang Reitherman as Hamilton Luske, ta'n scannane goaill stiagh gooyn Rickie Sorensen, Karl Swenson, Junius Matthews, Sebastian Cabot, Norman Alden, as Martha Wentworth. She eshyn va'n scannane bioghit jerrinagh lesh Walt Disney Productions va skeayllit magh car bea Walt Disney.
Mebyon Kernow
Va'n partee bunnit 'sy vlein 1951 myr possan bree as ec y toshiaght v'eh jeant seose jeh immeeaghtee as politickeyryn veih ram parteeghyn elley. By ee Helena Charles y chied leeideilagh er y phartee. Va'n possan jeant ny phartee politickagh ayns ny 1970yn, as veih'n lhing shen ta ram shirreyderyn er ny gholl er shirrey reihys 'sy Vannishter Heear as 'sy Pharlamaid Oarpagh as ayns reihyssyn ynnydagh 'sy Chorn.
Ta'n partee ny oltey jeh Cochaarjys Seyr ny h-Oarpey as ta kianglaghyn echey rish Plaid Cymru, Partee Ashoonagh ny h-Albey as Unnaneys Deynlagh ny Britaan. Ec y traa t'ayn ta queig cooinseilee ayns Coonseil ny Corn as 25 coonseilee baljagh as skeeragh. She Dick Cole y leeideilagh roie.
Maigh Dearmhaí
Ta Maigh Dearmhaí (Longwood) ny valley beg ayns jiass Choontae yn Vee, Nerin. T'eh soit er raad yn R160 as 15 km çheu yiass veih Baile Átha Troim, as 50 km veih Divlyn. Ta meanscoill, bunscoill, faaie, tree shappyn, oik phostagh, as kiare thieyn lhionney 'sy valley beg, mastey caaghyn elley.
Proteen
She co-vunstoo orgaanagh ad proteenyn (ny yl-pheptideyn), jeant magh jeh geayryn amino er nyn oardraghey ayns driaght linnagh, as er nyn villey dys cummey bluckanagh. Ta ny geayryn amino ayns driaght polymeragh er nyn giangley lesh nastey peptidagh eddyr ny possayn fooilliagh gheayr amino carbocsyl as amino çheu ry heu. Foddee proteenyn co-obbraghey son currym er lheh, as t'ad jannoo ard-hroggalyn proteenagh jeu hene dy mennick.
Myr macro-cho-vreneenyn elley, m.s. yl-saccharideyn as geayryn çheshveanagh, she rheynntn femoil y chillag ad proteenyn, as ta laue oc ayns dagh obbyr y chillag, faggys. Ta ymmodee proteenyn nyn ensymeyn, as adsyn jannoo catalysys ayns aawoayllaghyn bea-chemmigagh. Ta fir elley jannoo obbyr obbrinagh: ta actin as myosin cur niart da myskylyn, as ta clowan proteenagh 'syn ushylagh killag cur cummey da'n chillag. Ta obbraghyn elley phroteenyn goaill stiagh çhaghteraght killagagh, freggyrtyn jeenagh as y çhymshal killagagh.
Bob Dylan
She arraneyder Americaanagh eh Bob Dylan (r. 24 Boaldyn, 1941).
Co-vunstoo orgaanagh
thumb|right|150px|Ta [[meetane mastey ny co-vunstooghyn orgaanagh s'bunneydey.]]
Ta co-vunstoo orgaanagh çheet er co-vunstoo as carboan ayn. Ta possan mooar jeu. Er fa shennaghys, ta shiartanse dy cho-vunstooghyn ayn nagh vel ad cur 'sy phossan shoh, ga dy vel carboan oc. T'adsyn goaill stiagh carboanateyn, ocsaidyn bunneydagh charboan, as keeaneedyn, as ta oayllee cur neuorgaanagh orroo.
Gleashaght stoo
Ta gleashaght stoo çheet er gleashaght stoo loaghtagh. Rere fishig, t'ee ry-akin ayns corys çhiass-niartal foshlit. T’ee goll er ronsaghey myr gleashaght harrish creeagh ennagh, er ny hoilshaghey rere eaghtyr giarrey tessen as reat gleashaght stoo. Ayns jeshaghteyrys as bea-oaylleeaght, t’ad cur tastey da gleashaght heeltagh ayns pioban dy cadjin. Ta sampleyryn goaill stiagh kiarkley folley, ny ymmyrkey ushtey ayns cuishlinyn sylem as phloem.
Stooaltane
Ta cummey shickyr ec stooaltaneyn. Ta e chummey hene ec gagh stooaltane, as t'eh freayll y cummey shen derrey vees çhiass ny forsey jannoo er.
Ta towse-lhienee shickyr ec stooaltaneyn. T'eh feer doillee towse-lhieenee stooaltane y leodaghey lesh covroo. Dy jarroo, ta stooaltaneyn bunnys do-yn-chovroojey.
Cha nel stooaltaneyn roie myr fliughaneyn - cha nel ad 'strooaney'. Cha nel stooaltaneyn skealley magh er eaghtyryn.
John Kinvig
thumb|Shoh cowrey noa voish Garey Hollin Va John Kinvig (c. 1870 - 1962) poosit rish Sage Kinvig as v'ad cummal ayns croit beg ayns Ronague ayns jiass yn Ellan. She Gaelgeyryn v'ad va ruggit as truggit ayns Gaelg. V'ad cooinaghtyn ny laaghyn tra va dagh ooilley pheiagh loayrt ass y Ghaelg ayns y valley veg oc agh eer dy row sleih loayrt ass y Ghaelg cha dod monney lhaih ny screeu.
Va'n jees jeu toiggal dy row yn Ghaelg goll sheese y lhergagh agh v'ad maynrey dy row ymmoddee studeyryn y çhengey çheet dys yn thie oc d'ynsagh yn Ghaelg. Dooyrt Lola, inneen saa Sage as John, dy row yn thie oc lane dy 'leih goaill stiagh studeyryn.
Va ram naight ry-gheddyn voish John er y fa dy row eh goll mygeayrt y jiass gobbragh da'n Common Lands Board.
Putin khuylo!
thumb|Caayney "Putin khuylo!" thumb|200px|Graffiti "Putin khuylo!" ayns [[Luhansk]] She sleih-gherrym ta craidey Eaghtyrane y Roosh Vladimir Putin eh "Putin – khuylo!" (Пу́тин — хуйло́; Пу́тін — хуйло́; Пу́цін хуйло́; er ny hyndaa dy mennick myr "[She] bwoid Putin"). Ta'n bun echey 'syn Ookraan ayns 2014 as eh er n'aase ass caayney bluckan coshey va cloiet da'n chied cheayrt liorish ultras FC Metalist Kharkiv as Shaktar Donetsk ayns Mayrnt 2014 ec toshiaght y Chaggey Rooshagh-Ookraanagh. Haink er yn abbyrt dy ve ny arrane çhionnraa as s'lheeadagh eh er feie yn Ookraan mastey pohllderyn seyrsnys as unnaneys yn Ookraan as mastey adsyn ta shassoo noi Vladimir Putin 'sy Roosh as 'syn Ookraan.
Bun-ocklaght
Ayns Boaldyn 2014, ren beealyn ym-ysseraght cur magh coontaghyn dy row khuilo currit rish yn Urban Dictionary myr co-cheayllagh son Vladimir Putin.
Ta aagherrid elley ayn ta goaill stiagh y cheayll cheddin — "ПТН ПНХ" (PTN PNKh). T'eh shassoo son "П у т и н, п ошёл н а х уй" (Putin, poshol na khuy, ta gollrish "Putin, immee fuckal uss hene", foddee ve aachummit 'sy Ghaelg myr "PTN IFUH").
Snow White and the Seven Dwarfs (scannane 1937)
She scannane fansee kiaullee bioghit Americaanagh voish y vlein 1937 eh Snow White and the Seven Dwarfs. Va'n scannane gientit ec Walt Disney Productions as skeayllit magh liorish RKO Radio Pictures. Bunnit er y çhee-skeeal Germaanagh voish y vlein 1812 liorish ny Braaraghyn Grimm, she eshyn y chied ard-scannane lane liauyr bioghit dy tradishoonagh as y chied ard-scannane bioghit Disney. Va'n skeeal aachummit liorish ny h-ellyneyryn boayrd skeeal Dorothy Ann Blank, Richard Creedon, Merrill De Maris, Otto Englander, Earl Hurd, Dick Rickard, Ted Sears as Webb Smith. She David Hand va'n stiureyder oaseiragh, raad ren William Cottrell, Wilfred Jackson, Larry Morey, Perce Pearce, as Ben Sharpsteen stiurey straihyn er lheh y scannane.
Luhansk
She caayr 'syn Ookraan hiar eh Luhansk (Луганськ) ny Lugansk (Луганск), v'er enney myr Voroshilovgrad (Ookraanish as Rooshish: Ворошиловград; 1935–1958 as 1970–1990). T'eh soit faggys da'n joarey rish y Roosh 'syn ard arganeit Donbas. Ec y traa t'ayn, she preeu-valley as balley stiuree Phobblaght Heayagh Luhansk (PHL), steat scarreydagh va bunnit ayns 2014 liorish atçhimeyryn currit rish y Roosh. She ish y chaayr as ny h-ardjyn goll mygeayrt fer jeh ny çheshveanyn caggee ayns Caggey Donbas. Roish e cappeeys liorish y PHL, va Luhansk ny phreeu-valley er Queiggey Luhansk. Ta deiney cummal 'sy chaayr.
Yn Çheen (reddaghey)
Ta'n Çheen ny h-ashoon mooar, ny h-ard çheer-oaylleeagh, as ny h-ard-veenid ta sheeyney magh harrish cooid vooar jeh'n Aishey Hiar.
Gas
Cha nel cummey shickyr ec gassyn. Y cummey jeh'n taagh ta'n gas ayns, shen cummey'n ghas.
Cha nel towse-lhieenee shickyr ec gas. Ta gas lhieeney'n saagh t'eh ayn. Ta shin gra eddyrskeaylley rish shen.
Sleeping Beauty (scannane 1959)
She scannane fansee kiaullee bioghit Americaanagh voish y vlein 1959 eh Sleeping Beauty. Va'n scannane gientit ec Walt Disney as t'eh bunnit er y çhee-skeeal Sleeping Beauty (1697) liorish Charles Perrault. T'eh ny 16oo ard-scannane bioghit Disney. Hie eh magh er ny skeaylley er 29 Jerrey Geuree 1959 liorish Buena Vista Distribution. T'eh goaill stiagh gooyn Mary Costa, Eleanor Audley, Verna Felton, Barbara Luddy, Barbara Jo Allen, Bill Shirley, Taylor Holmes, as Bill Thompson.
Va'n scannane stiurit ec Les Clark, Eric Larson, as Wolfgang Reitherman, fo stiurey Clyde Geronimi, marish obbyr skeeal elley liorish Joe Rinaldi, Winston Hibler, Bill Peet, Ted Sears, Ralph Wright, as Milt Banta. Ta kiaull y scannane, ta goaill stiagh obbyr Chiaullane Sheeansey Graunke fo stiurey George Bruns, nyn reaghyssyn ny aachummaghyn jeh peeshyn voish ballay Sleeping Beauty 'sy vlein 1890 liorish Pyotr Ilyich Tchaikovsky.
Leirvík
Ta Leirvík ny valley beg ayns Ellanyn ny Geyrragh ta soit er yn ellan Eysturoy. T'eh kianglt rish Klaksvík er Borðoy liorish y Norðoyatunnilin, thollane ta kiangley yn daa ellan ry cheilley.
Daa-vrat lipaidagh
She farchrackan keyl eh daa-vrat lipaidagh, jeant jeh daa vrat dy cho-vreneenyn lipaidagh.
Co-vunstoo
She stoo kemmigagh glen eh co-vunstoo, as eshyn jeant magh jeh daa ny ny smoo bunstooghyn. Foddee oo eshyn y rheynn ayns stoo s’bunneydey liorish aawoalley kemmigagh. Ta strughtoor kemmigagh er lheh oc : t’ad jeant magh jeh breneenyn rere corrillagh soit, er nyn oardaghey ayns strughtoor lesh nastaghyn kemmigagh. Ta co-vunstooghyn goaill stiagh co-vreneenyn kianglt lesh nastaghyn co-ioosagh, sollanyn kianglt lesh nastaghyn eeaneagh, co-vunstooghyn meainagh kianglt lesh nastaghyn meainagh, ny ard-hroggalyssyn kianglt lesh nastaghyn daa-phoullagh. Bunstoo hene, as co-vreneenyn bunstooagh jeant jeh breneenyn jeh un vunstoo, cha nel ad cur "co-vunstoo" orroo.
Ta bunstooghyn jannoo co-vunstooghyn jeu hene son dy ve ny smoo shassooagh. T’ad shassooagh tra ta’n cheim vree sodjey magh oc lane lesh lectraneyn. Shen daa ny hoght son y chooid smoo. Shen y fa nagh vel gasyn oaasle aawoalley dy mennick ; ta’n cheim vree shen lane hannah, as myr shen, t’ad shassooagh dy liooar.
Norlynnish
Ta Norlynnish (norsk) ny çhengey Ghermaanagh Hwoaie ta loayrit son y chooid smoo ayns Norlynn, raad t'ee ny çhengey oikoil. Myrane lesh y Danvargish as y Toolynnish, ta Norlynnish jannoo seose reamys gyn scuirr jeh abbyrtyn ardjynagh so-hoiggal. Ta ny çhengaghyn shen, marish y Faaroish as yn Eeslynnish, myrane lesh çhengaghyn marroo ennagh, jannoo seose ny Çhengaghyn Germaanagh Hwoaie (ny ny Çhengaghyn Loghlinagh).
Ta daa lhieggan oikoil jeh'n Norlynnish screeuit rere leigh as polasee reiltyssagh - Bokmål (ny "çhengey ny lioaryn") as Nynorsk (ny "Norlynnish noa")
Veerys
right|thumb|[[SARS-CoV-2, oltey yn fo-chynney Coronavirinae]] Ta veerys çheet er jantagh gowaltagh fo-vynreayrtagh ta jannoo coipyn jehsyn hene çheusthie jeh killag vio bioag ennagh. Ta veeryssyn doghaney dagh sorçh jeh'n vea, voish beiyn as lossreeyn dys mynorgaanee, goaill stiagh bacteyryn as archaea. Voish yn art ayns 1892 liorish Dmitri Ivanovsky ta cur sheese er pataghien va doghaney lossreeyn tombagey as feddyn magh y veerys mosaic tombagey liorish Martinus Beijerinck ayns 1898, ta coontyssyn cruinn er ve jeant er ny smoo na 9,000 dooieyn veeryssagh mastey ny millioonyn sorçhyn dy veerys t'er mayrn 'sy theihll. Ta veeryssyn ry-gheddyn ayns begnagh dagh eggo-chorys er y Dowan as she adsyn y nhee bea-oaylleeagh smoo lheeadagh t'ayn. She veerys-oaylleeaght, fo-vagher y vyn-vioagh-oaylleeaght, yn ennym ta currit er studeyryssyn bentyn rish veeryssyn.
Kaodan
She commyoon 'sy rheynn Mor-Bihan 'sy Vritaan ayns sheear hwoaie jeh'n Rank eh Kaodan (Caudan). T'eh soit faggys da as çheu hwoaie jeh'n valley mooar an Oriant as ta'n balley mooar elley Henbont soit da'n shiar.
Ennym y valley
She Kaodan yn ennym oikoil ta currit er y valley 'sy Vritaanish, agh ta pobbyl ynnydagh y valley fockley magh yn ennym myr myr. Veagh eh screeuit sheese myr Koedann as eh cur yn breear koada ("keyllaghey, jannoo keyll") gys cooinaghtyn as eh focklit magh myr 'sy Ghwenedish, yn abbyrt jeh'n Vritaanish ta goll er loayrt ayns Kaodan.
Çheer-oaylleeaght
Ta'n commyoon çhemmit dy najooragh 'sy neear as 'sy niar liorish ny h-awinyn Skorf as Blavezh. T'eh jannoo seose paart jeh Boodeeys Baljyn an Oriant ayns sheear yiass Mor-Bihan.
Atçhimys
right|300px|thumb|[[Etlagh United Airlines 175 bwoalley Toor Jiass yn World Trade Center car soiaghyn 11 Mean Fouyir, 2001 ayns Caayr York Noa.]] She yn ymmyd jeh raghlid as elgys son deanyn politickagh eh yn atçhimys, ny tranlaase-aglee ny ym-agglaghey keayrtyn. Ta'n enmys shen ymmydit dy chur sheese da raghid car lhingyn shee ny, car caggaghyn, raghid noi shivoilee. She atçhimeyr y fockle ta currit orroosyn ta goaill ymmyd jeh'n atçhimys.
Kaodan
Deyn-oaylleeaght
Ta'n ennym Frangish Caudanais as yn ennym Britaanish Kaodanad currit er cummaltee yn valley.
Atçhimys
Ren yn Global Terrorism Database, ta stiurit ec Ollooscoill Maryland, College Park, recortyssey ny smoo na 61,000 taghyrtyn as 140,000 baaseyn eddyr y vlein 2000 as 2014.
Kaodan
Deyn-oaylleeaght
'Sy vlein 2011 va 6,865 dooinney cummal 'sy chommyoon, beggan ny smoo na'n 6,839 dooinney va recortyssit 'sy choontey-pobble 'sy vlein 2008. Shoh heese recortyssey jeh earroo yn phobble veih'n vlein 1911:
Y Vritaanish
Ren y meoir ayns draght conaantyn lhing oikagh echey (2008-2014) kyndaghey y chaart "Ya d'ar Brezhoneg" y fo-screeu as ayns coyrlaghey marish Tarzh an Deiz cowraghyn 'sy Vritaanish y lhiassaghey. Va olteynys ayns kaart "Ya d'ar Brezhoneg" keim 1 doltit ec y Choonseil Valjagh er 30 Mean Fouyir 2010 as fo-screeuit er 2 Jerrey Souree 2012.
Ayns Mee Vayrnt dagh blein, veih'n vlein 2006, ta'n çheshaght Tarzh an Deiz stiurey y cuirrey kiaull Kan ar Bobl (Bro-Gwened) ayns Kaodan.
Va brastyl daa-hengagh foshlit ayns Scoill Chatoleagh Noo Joseph ayns Mean Fouyir 2013. Ta 21 phaitçhey er y rolley (3.5% jeh paitçhyn y vunscoill phobbylagh).
Baljyn as caayryn lannoonit
Ta Kaodan goll er lannooney rish:
Arrival (scannane)
She scannane drama far-skeealaght heanse Americaanagh eh Arrival. Skeaylt magh 'sy vlein 2016, va'n scannane stiurit ec Denis Villeneuve as aachummit ec Eric Heisserer. Va'n skeeal bunnit er y ghiare-skeeal "Story of Your Life" va scruit ec Ted Chiang ayns 1998. Ta'n scannane goaill stiagh Amy Adams myr Louise Banks, çhengoayllee va listit ec Armee ny Steatyn Unnaneysit son feddyn magh kys eddyr-insh y yannoo rish ny quaane neuhallooinagh t'er çheet dys y Chruinney, roish brishey magh caggey er cooish çhennidyn. Ta paartyn cohassooagh ec Jeremy Renner, Forest Whitaker, Michael Stuhlbarg, as Tzi Ma.
Va gioot toshee yn scannane ec Feailley Scannane y Veneesh er 1 Mean Fouyir 2016, as v'eh skeaylt magh ayns thieyn jalloo ayns ny Steatyn Unnaneysit liorish Paramount Pictures er 11 Sauin 2016. Chossyn y scannane $203 millioon er feie ny cruinney as hooar eh foaynoo mooar as ard-ghoo er son y scannaneaght, y stiureydaght, as, er lheh, er son cloie Adams ayn. Va'n scannane coontit mastey ny scannaneyn share 'sy vlein 2016.
Ushlagh
right|thumb|She sorçh d'ushlagh eh [[ushtey.]] Cha nel cummey shickyr ec ushlagh. Cummey'n taagh ta'n ushlagh ayn, shen cummey yn ushlagh.
Gollrish gas, ta ushlee roie, as myr shen she sheeltagh t'ayn. Rish deayrtey ushlagh er eaghtyr, t'eh skeaylley magh. Ta çhionnid eaghtyragh ny hro ushlee er lheh, as ta fliughey jantagh liorish.
Forest Whitaker
She aghteyr, gienteyder, stiureyder, as immeeaghtagh Americaanagh eh Forest Steven Whitaker (r. 15 Jerrey Souree, 1961). T'eh mie er enney son e phaartyn ayns ny scannaneyn Platoon (1986), Good Morning, Vietnam (1987), The Crying Game (1992), The Butler (2013), Arrival, as Respect. Chossyn eh Aundyr Academy son yn Aghteyr Share kyndagh rish e phaart myr y jaghteyr Oogandagh Idi Amin 'sy scannane drama shenndeeagh Goaldagh The Last King of Scotland.
Maigh Muirí
Ta Maigh Muirí (Mosney) ny valley beg as ny henn-champ seyrey ayns shiar Choontae yn Vee, Nerin. T'eh ny hoie mygeayrt 48 km çheu hwoaie veih Divlyn. Ta enney share er y voayl myr camp seyrey Butlins 'sy nah lieh jeh'n 20oo eash as myr ynnyd ny cloiaghyn crouw da Cluichí an Phobail. Va'n camp doont 'sy vlein 2000 as haink er y voayl dy ve ny ynnyd da kemmyrkee. Nish ta ny smoo na 700 kemmyrkee ass ny smoo na 20 çheeraghyn cummal 'syn ynnyd.
Yn Çheen
right|thumb|Jalloo covestit er y Çheen. Veih'n toshtal gys y jesh as veih'n vaare gys y vun: Lioar chuirtlagh, Scaailan ny Nuy Draganeyn, Boalley Mooar ny Sheen, Tholtanyn balley Turfan ayns [[Xinjiang, Penneyrys Sheenagh Mifu, Shliggan Oracle lesh grainnaghyn. Ta'n cowrey jiarg lesh screeuyn baney taishbyney yn ennym "Sheen" ayns cowraghyn Sheenagh tradishoonagh.]] She ard-veenid henndeeagh, ashoon as thalloo yl-ashoonagh ta sheeyney magh harrish cooid vooar jeh'n Aishey Hiar ee yn Çheen.
Ta'n Çheen coontit mastey ny h-ard-veenidyn shinney er y theihll lesh ny smoo na 4,000 bleeantyn dy hennaghys rea. Myrane lesh shen, v'ee coontit mastey ny h-ard-veenidyn smoo yrdjit er çheu yn çheshaght as yn tarmaynys eck; agh cha daghyr y çhyndaa çhynskylagh 'sy çheer, as rere shen, hoshee ec y çheer dy gholl sheese. 'Sy 19oo as 'sy 20oo eash, ren impiroilaghys, annoonid sthie as caggaghyn theayagh jeeilley yn çheer as yn tarmaynys eck, as va'n reeriaght impiroil currit haart.
Hiina
A lyga
She yn A lyga y rheynn s'yrjey jeh'n vluckan coshey keirdey 'sy Litaan. She aagherrid eh A Lyga ta giarraghey Aukščiausia lyga "Y Leeg S'yrjey". T'eh goll er stiurey ec Conastey Bluckan Coshey y Litaan, ny yn LFF (Lietuvos Futbolo Federacija). Va'n Aukščiausia lyga rieau ayns laaghyn Soveidjagh y Litaan agh cha nee leeg cheirdey v'ayn agh lurg lheie yn Unnaneys Soveidjagh.
Clubyn
Ta jeih club cohirrey ayns imbagh 2021. Bee yn fwirran s'inshley injillit as nee yn nuyoo club chirrey noi'n nah chlub voish yn I lyga dy gheddyn magh quoi vees cloie 'syn A lyga 'syn imbagh ry-heet.
a Bun-oltey yn A lyga b Cha row rieau er injillaghey voish yn A lyga c Ta daa aa-wirran fo'n ennym FK Dainava er chohirrey 'syn A lyga ayns 2001, 2011, 2012, 2013, 2014
Cúil Mhuine
Ta Cúil Mhuine (Yernish son "Cooill Hammag"; Collooney) ny valley ayns Coontae Shliggee, Nerin.
Arraghey
Ta Cúil Mhuine ny lhie magh ass ny raaidyn N4 (Divlyn dys Shliggagh) as N17 (Shliggagh dys Galliu), as eh shaghnit liorish ny raaidyn shen ayns 1992 (yn N17) as ayns 1998 (yn N4). Va'n balley ny chree son traenyn, as tree stashoon traenagh ayn rieau. Myrane lesh yn un stashoon ta faagit - stashoon traenagh Chúil Mhuine, va foshlit er 3 Nollick 1862, er y raad yiarn veih Shliggagh dys Divlyn - va stashoon er y raad yiarn dys Clár Chlainne Mhuiris (y Bollagh Raad Yiarn Sheear) as er y raad yiarn dys Inis Ceithleann.
Niamh Shaw
She insheyder, sheanseyr, jeshaghteyr, screeudeyr, as cloieder Yernagh ee Niamh Shaw. Va Shaw ny Ambasseydeyr Onnoragh cour Benaeglee Nerin 2019-2020 ayns onnor y vollagh ren ee da caillinyn as mraane ayns Nerin. Ta'n chied lioar eck, Dream Big: An Irishwoman's Space Odyssey, t'er ny hoilshaghey magh liorish Mercier Press ginsh skeeal e ronsaght 40 bleeaney ashlish e lambaanid y chooilleeney.
Bee cooag
She lus eh bee cooag ny shamrag Vanninagh (Oxalis acetosella). V'ad cliaghtey gee eh myr lus glassan. Ta ram geayr ocsalagh ayn, as eshyn nieunagh my eeys oo ram jeu.
Jallo-oaylleeaght
Ta duillagyn tree-duillagagh cree-chrooagh oc, as ad fillit 'sy vean. T'ad gaase ayns troor er gass. Ta blaaghyn beggey baney echey 'syn arrey. Ny keayrtyn, t'ad jiarg ny bane-jiarg. Ta duillagyn as blaaghyn cribbey 'syn oie as rish fliaghey.
The Beach Boys
By phossan craa-chiaullee Americaanagh ad The Beach Boys. Haink y possan ry-cheilley ayns Los Angeles 'sy vlein 1961. Va'n possan jeant seose jeh Mike Love (arraneyder), Brian Wilson (dord-ghitar, arraneyder), Carl Wilson (gitar stiuree, arraneyder), Alan Jardine (gitar ryddim, arraneyder), Dennis Wilson (drummyn) as Bruce Johnston (dord-ghitar).
Ny h-Ellanyn Goaldagh
250px|right|thumb|Soiaghey ny h-Ellanyn Goaldagh 'syn Oarpey
T'ad ny h-Ellanyn Goaldagh ayn na ny h-ellanyn ta nyn soie magh veih coose heear hwoaie ny h-Oarpey as t'ad goaill stiagh y Vretyn Vooar, Nerin as ny smoo na 6,000 ellanyn beggey. Ta daa steat seyr ayn ayns ny h-ellanyn: Reeriaght Unnaneysit ny Bretyn Mooar as Nerin Hwoaie, as Nerin. Ta ny h-Ellanyn Goaldagh goaill stiagh ny Croghaneyn-Crooin Mannin as, rere tradishoon, Ellanyn Vooir Eeaght, ga nagh vel ad coontit mastey yn ellanragh dy çheer-oaylleeagh.
Thing
thumb|right|Thingplatz ayns Gulde, [[Schleswig-Holstein]] right|thumb|Thing Germaanagh - releef jeh [[Colloo Marcus Aurelius 'sy Raue]] She sorçh jeh corpane as quaiyl reiree ayns sheshaghtyn Germaanagh va doltit ayns sheshaghtyn Celtiagh er lheh va thing ny ting (Shenn Loghlynish, Shenn Vaarle as Eeslynnish: þing; Germaanish, Ollanish: ding; çhengaghyn Loghlynagh noa-emshyragh: ting). Va ny thingyn jeant seose jeh pobble seyr y voodeeys as stiurit ec loayreyderyn leigh. Haink ad ry-cheilley ec boayl thing fo'n ennym Þingvǫllr, ny "tinvaal" 'sy Ghaelg 'sy laa t'ain.
Quaiyllyn slattyssagh as undinyssyn roie
Ta quaiyllyn slattyssagh ashoonagh 'syn Eeslynn, ayns Noylnn as 'sy Danvarg goaill stiagh y fockle thing:
Ta enmyn ny quaillyn slattyssagh ayns ny h-ardjyn hene-reilltagh ayns Åland, Ellanyn ny Geyrragh, Greenlynn as Mannin goaill stiagh y fockle thing:
Rolley lioaryn ny Gaelgey
Shoh rolley lioaryn ny Gaelgey. Lioaryn ad ta scruit 'sy Ghaelg ny lioaryn ayns çhengaghyn elley ta cur sheese er y Ghaelg, goaill stiagh lioaryn grammeydys, fockleyryn, a.r.e. Ta ny lioaryn dy liooar ayns oardagh abbyrlhitagh rere ennym yn ughtar. Mannagh vel 'sy rolley agh lioar v'er ny cur magh hannagh hene fo ennym ughtar elley cha nel ennym yn ard-ughtar scruit sheese, agh ennym y çhyndaader, m.s. ta Contoyrtyssyn Ealish ayns Çheer ny Yindyssyn rang-oardit fo Stowell, ga dy row ee scruit liorish Lewis Carroll. Son dy yeeaghyn er bun-screeuder lioar er lheh, lhisagh shiu jeeaghyn er ny noteyn.
Billey kidrane
She billey 'sy ghenus Kidrys eh billey kidrane (Citrus medica).
Jalloo-oaylleeaght
She crouw ny billey beg sheer-ghlass t'ayn. T'eh gaase wheesh as 8-15" (2.4-4.5m) er yrjid. Ta duillagyn oochrooagh dys sleeanagh echey, as oirr vyn-eeacklagh oc.  Ta blaaghyn jiargey-gorrym ny baney oc.
Cha nel monney soo ayns ny messyn (anchasley rish limonyn ny oranjeyn), as ta speeineig çhiu oc.
Robin Hood (scannane 1973)
She scannane aittys kiaullee contoyrtys bioghit Americaanagh voish y vlein 1973 eh Robin Hood. Va'n scannane gientit liorish Walt Disney Productions as skeayllit magh liorish Buena Vista Distribution, as t'eh bunnit er y skeeal çheerey Sostynagh jeh'n ennym cheddin raad ta ny karacteyryn er nyn soilshaghey myr beiyn antrapoamorfagh. Er ny ghientyn as ny stiurey ec Wolfgang Reitherman, she eshyn y 21d ard-scannane bioghit Disney as y chied obbyr va jeant dy lane lurg baase Walt Disney. Ta'n skeeal eiyrt er contoyrtyssyn Robin Hood, Little John, as cummaltee Nottingham as ad troddan noi ny keeshyn ass towse jeh Flah Yuan, as ta Robin cosney laue poosee Maid Marian. Ta'n scannane goaill stiagh gooyn Brian Bedford, Phil Harris, Peter Ustinov, Pat Buttram, Monica Evans, as Carole Shelley.
Coodagh keeagh
Ta mraane ceau coodee cheeagh er son ram cooishyn: son dy chummal seose ny keeaghyn, son dy lhiasaghey tuarystal ny keeaghyn, son dy vooadaghey ny dy leodaghey mooadys ny keeaghyn, son dy chur lhiettrimys er gleashaght ny keeaghyn car gastid lheid as roortys, son dy chur da clash ny sheeintyn, ny son dy chur cooney lesh boandyrys. Ta kiaddey cummey-howshit er y chooid smoo jeh coodee cheeagh as t'ad yrjaghey keeaghyn seose ass y bwoalley cleeau my vel ad tuittym. Dy mennick, ta kiaddeyderyn dy choodee cheeagh streeu garmad obbragh as aalin dy yannoo.
An Mullach Mór, Coontae Shliggee
Ta An Mullach Mór (Yernish son "Y Mullagh Mooar"; Mullaghmore) ny valley beg ayns Coontae Shliggee, Pobblaght Nerin. Ta enney share er myr kione jurnaa turryssagh, as she yn ard-chowrey t'ayn na'n reayrt aalin er Binn Ghulbain.
Ta enney er y valley beg chammah myr ynnyd turryssagh Louis Mountbatten, as v'eh ayns shoh raad hooar eh baase, myrane lesh Doreen Knatchbull, Ben Varran Brabourne, Nicholas Knatchbull as y jeigeyr ynnydagh Paul Maxwell, liorish bleaystan ec yn IRA Shallidagh ayns Mee Luanistyn 1979.
Dorothy Pantin
Va Dorothy Pantin (1896 - 1985) ruggit ayns Doolish 'sy vlein 1896 as hie ee dys scoill lheeys ayns Lunnin er y fa dy nee yn scoill shen va'n ynrican scoill va cur kied da mraane dy yannoo studeyrys er lheeys ec y traa shen.
Haink ee erash dys Mannin ayns 1923 as ren ee cur ayns laue ram reddyn veagh cooney lesh marrane ayns y thie-lheeys.
Va Dorothy yn chied ven laue-lhee ayns Mannin as ec y traa shen cha row monney geill currit da slaynt ny mraane ayns y thie-lhieys as s'liklee nagh row monney fys ec sleih noadyr er yn aght share dy chooney lesh mraane va torragh.
V'eh cadjin dy liooar ec y traa shen son mraane dy gheddyn baase er y fa dy row ad torragh.
Er coontey jeh ooilley ny eieyn eck v'ee abyl dy yannoo shickyr dy row foddey sloo mraane geddyn baase lurg va ny paitchyn oc çheet er y theihll.
Mastey reddyn elley ren ee, v'ee jannoo shickyr myr sampler, dy row sleih ayns y thie-lhieys gee dy mie as booise da reddyn gollrish shoh v'ee abyl dy chur stap er çhingysyn gollrish Rickets.
Haink ee dy ve ard-ghooagh son yn aght v'ee stiurey yn Jane Crookall Maternity Home, yn thie-lheeys er-lheh son mraane as ny paitçhyn oc.
Bee muc friogganagh
She lus bleinoil yn-ee eh bee muc friogganagh (Sonchus asper).
Jalloo-oaylleeaght
Ta duillagyn jialgagh as babbanagh gorrym-ghlassey as blaaghyn buighey echey, gollrish lus ny minnag. T'eh gaase wheesh as 180cm er yrjid. Ta sapp bainnagh echey.
Putage ghoo
right|thumb|Giarey tessen putage ghoo Steornavaie She sorçh ardjynagh jeh pronnag folley ee putage ghoo. Ta'n phutage ghoo çheet as ny h-Ellanyn Goaldagh. Ta'n phutage ghoo jeant as fuill feill vuc ny feill vart marish blennick vuickey ny geirr, as grine ennagh, lheid as meinn chorkey, garveinn chorkey, ny garveinn oarn, liorish ymmyd lussyn lheid as lurgeydish. Ta cummal y phutage ghoo anchasley rish sorçhyn elley jeh pronnagyn folley ta eeit ayns ayrnyn elley yn theihill.
The Jungle Book (scannane 1967)
She scannane aittys kiaullee bioghit Americaanagh voish y vlein 1967 eh The Jungle Book. V'eh gientit liorish Walt Disney Productions. Bunnit er y lioar fo'n ennynm cheddin voish y vlein 1894 liorish Rudyard Kipling, she eshyn y 19oo ard-scannane bioghit Disney. Er ny stiurey ec Wolfgang Reitherman, v'eh ny scannane jerrinagh v'er ny ghientyn ec Walt Disney hooar baase car e ghientyn.
Ta skeeal y scannane eiyrt er Mowgli, paitçhey feie va troggit ayns jungyl yn Injey liorish moddee oaldey tra ta e chaarjyn, y panther Bagheera as y maghouin Baloo geearree cur er y jungyl y aagail roish çheet y drogh heegyr Shere Khan.
Hie scannane eiyrtyssagh, The Jungle Book 2, er ny skeaylley magh ayns 2003.
Demi Lovato
She arraneyder, screeudeyr arrane, as ben-aghteyr Americaanagh ee Demetria "Demi" Devonne Lovato (ruggit er 20 Luanistyn 1992). Erreish j'ee çheet magh er y straih hellveeish da paitçhyn Barney & Friends (2002–2004), dirree yn ard-ghoo eck lurg ren ee cloie Mitchie Torres 'sy fillym çhellveeish kiaullee Camp Rock (2008) as 'sy fillym eiyrtyssagh echey Camp Rock 2: The Final Jam (2010). Ghow yn fillym jerrinagh stiagh cassan-sheean as yn arrane "This Is Me" ayn, y chied hingyl lesh Lovato as co-arrane marish Joe Jonas, haink stiagh ayns earroo nuy er y chaart Americaanagh Billboard Hot 100.